UNICEF (United Nations Children's Fund) utawa Dana Bocah-bocah PBB diyasa déning Majelis Umum PBB tanggal 11 Dhésèmber 1946. Markas gedhéné ing Kutha New York, UNICEF mènèhi bantuwan kamanungsan lan perkembangan jangka dawa marang bocah-bocah lan ibuné ing nagara-nagara tumuwuh. UNICEF wujud agènsi kang didanani kanthi sukarela, mula agènsi iki gumantung marang sumbangan saka pamaréntah lan pribadi. Program-programé nekenaké ing pangembangan pelayanan masarakat kanggo mromosikaké kasehatan lan kasejahtraan bocah-bocah. UNICEF olèh Penghargaan Bedhamèn Nobel taun 1965.